
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 004023614 2026 08233 001 000 060 107 04 006
Датум: 08. септембар 2026. године
ЛАПОВО
Његошева број 18

На основу члана 13. став 2. и члана 203. Закона о здравственој заштити („Службени гласник Републике Србије“, број 25/19 и 29/25), члана 40. Статута општине Лапово („Службени гласник општине Лапово“, број 13/25) и члана 3. Одлуке о начину одређивања мртвозорника и утврђивању времена и узрока смрти лица умрлих изван здравствене установе („Службени гласник општине Лапово“, број 3/26), Скупштина општине Лапово, на седници одржаној дана 08. септембра 2026. године, донела је

РЕШЕЊЕ
О РАЗРЕШЕЊУ ДОКТОРА МЕДИЦИНЕ ЗА СТРУЧНО УТВРЂИВАЊЕ ВРЕМЕНА И УЗРОКА СМРТИ ЛИЦА УМРЛИХ ИЗВАН ЗДРАВСТВЕНЕ УСТАНОВЕ НА ТЕРИТОРИЈИ ОПШТИНЕ ЛАПОВО

I  	Др Невенка Вујаклија, доктор медицине, разрешава се дужности доктора медицине одређеног за стручно утврђивање времена и узрока смрти лица умрлих изван здравствене установе на територији општине Лапово.

II	Др Невенка Вујаклија престаје да обавља послове мртвозорства на територији општине Лапово закључно са даном 20. септембром 2026. године.

III	Ово решење објавити у „Службеном гласнику општине Лапово“.

О б р а з л о ж е њ е
Правни основ за доношење овог решења садржан је у члану 13. став 2. и члану 203. Закона о здравственој заштити („Службени гласник Републике Србије“, број 25/19 и 29/25), којима је прописано да јединица локалне самоуправе обезбеђује рад мртвозорске службе на својој територији и да надлежни орган јединице локалне самоуправе одређује докторе медицине за стручно утврђивање времена и узрока смрти лица умрлих изван здравствене установе и издавање потврде о смрти, док је тачком 64. Упутства о вођењу матичних књига и обрасцима матичних књига („Службени гласник РС“, број 93/2018, 24/2022 и 88/2023) прописано да, ако је лице умрло ван здравствене установе, уз пријаву се прилаже потврда о смрти коју издаје лекар кога је одредила скупштина општине за утврђивање времена и узрока смрти и издавање потврде о смрти.
Др Невенка Вујаклија, одређена за мртвозорника Решењем Скупштине општине Лапово  о одређивању доктора медицине за стручно утврђивање времена и узрока смрти лица умрлих изван здравствене установе на територији општине Лапово („Службеном гласнику општине Лапово“, број 6/2026), обратила се захтевом за отказ уговора о уређивању међусобних права и обавеза у обављању послова мртвозорства дана 21. августа 2026. године, стога је потребно да Скупштина општине донесе решење о њеном разрешењу.
Имајући у виду наведено, донето је решење као у диспозитиву.
ПРЕДСЕДНИЦА
Мирела Раденковић

